Юдзіта Пржэмыслаўна

Юдзіта Пржэмыслаўна (), (каля 1202 — 2 чэрвеня 1230 года) — чэшская прынцэса з роду Пржэмыславічаў, дачка чэшскага караля Пржэмысла Отакара I і Канстанцыі. Жонка карынтыйскага герцага Бернарда.

 Паходжанне 
Юдзіта была старэйшай дачкой караля Чэхіі Пржэмысла Отакара I і яго другой жонкі Канстанцыі Венгерскай. Па бацькаўскай лініі яна даводзілася ўнучкай чэшскаму князю Уладзіславу II, удзельніку Другога крыжовага паходу, які атрымаў у 1158 годзе спадчынны каралеўскі тытул ад Фрыдрыха Барбаросы за ўдзел у яго паходах, і Юдзіце Цюрынгскай. Па матчынай лініі была ўнучкай караля Венгрыі Белы III і антыяхійскай князёўны Агнесы.

 Шлюб і дзеці 
У 1213 годзе Юдзіта выйшла замуж за герцага карынтыйскага Бернарда. Сярэдневяковы храніст Іаан з Віктрынга, які быў капеланам і сакратаром у Генрыха Харутанскага, звязваў іх шлюб з рамантычнай гісторыяй кахання з першага позірку.

У шлюбе Юдзіты і Бернарда было чацвёра дзяцей:
 Ульрых III (герцаг Карынтыі)
 Філіп
 Маргарыта
 Бернард

Імаверна, Юдзіта памерла пры родах сына Бернарда ў 1230 годзе.

 Літаратура 
 Žemlička J., Počátky Čech královských 1198—1253, Praha 2002.

Катэгорыя:Пржэмысловічы
Катэгорыя:Шпангаймы
Катэгорыя:Чэшскія прынцэсы
Катэгорыя:Гісторыя Карынтыі
Катэгорыя:Жанчыны Сярэдневякоўя
Катэгорыя:Жонкі кіраўнікоў XIII стагоддзя
Катэгорыя:Памерлі пры родах